ਗਾਇਤਰੀ ਗੋਵਿੰਦ

ਗਾਇਤਰੀ ਗੋਬਿੰਦ ਭਾਰਤੀ ਸ਼ਾਸਤਰੀ ਨ੍ਰਿਤਕੀ, ਕੋਰੀਓਗ੍ਰਾਫ਼ਰ, ਅਦਾਕਾਰਾ ਅਤੇ 2008 ਦੇ 'ਏਸ਼ੀਆਨੇੱਟ ਵੋਡਾਫ਼ੋਨ ਥਾਕਾਦਿਮੀ' ਦੀ ਵਿਜੈਤਾ ਹੈ।

ਉਸਨੇ ਭਰਤਨਾਟਿਅਮ, ਮੋਹਿਨੀਅੱਟਮ, ਕੁਚੀਪੁੜੀ, ਉੱਟਾਨਮਥੁਲਲ, ਕਥਕਲੀ, ਕਥਕ ਅਤੇ ਕੇਰਲਨਦਨਮ ਦੀ ਸਿਖਲਾਈ ਲਈ ਹੈ। ਉਸਨੇ ਚਾਰ ਸਾਲ ਦੀ ਉਮਰ ਵਿੱਚ ਹੀ ਭਾਰਤ ਅਤੇ ਵਿਦੇਸ਼ ਦੇ ਵੱਖ ਵੱਖ ਖੇਤਰਾਂ ਵਿੱਚ ਪ੍ਰਦਰਸ਼ਨ ਕਰਨਾ ਸ਼ੁਰੂ ਕਰ ਦਿੱਤਾ ਸੀ। ਉਹ ਇੱਕ ਮਸ਼ਹੂਰ ਕੋਰੀਓਗ੍ਰਾਫ਼ਰ ਹੈ ਅਤੇ ਤੀਰੁਵਨੰਤਪੁਰਮ ਵਿੱਚ ਆਪਣੀ ਡਾਂਸ ਟਰੂਪ ''ਸਿਲਵਰ ਸਟ੍ਰੀਕ" ਦੀ ਮਾਲਕ ਹੈ। ਉਸਨੇ ਕੈਰਾਲੀ ਟੀ.ਵੀ, ਏਸ਼ੀਆਨੇੱਟ, ਸੂਰਿਆ ਟੀ.ਵੀ., ਮਜ਼ਾਵਿਲ ਮਨੋਰਮਾ, ਕੈਰਾਲੀ ਵੀ, ਏਸ਼ੀਆਨੇੱਟ ਨਿਊਜ਼, ਬੀ.ਟੀ.ਵੀ., ਦੂਰਦਰਸ਼ਨ, ਏ.ਸੀ.ਵੀ. ਤੋਂ ਇਲਾਵਾ ਹੋਰ ਬਹੁਤ ਸਾਰੇ ਟੀ.ਵੀ. ਪ੍ਰੋਗਰਾਮਾਂ ਅਤੇ ਲਾਈਵ ਸ਼ੋਅ ਵਿੱਚ ਕੰਮ ਕੀਤਾ। ਉਹ ਮਸ਼ਹੂਰ ਟੀ ਬ੍ਰਾਂਡ ਸੁਸਾਇਟੀ ਟੀ ਦੀ ਮਾਡਲ ਹੈ। ਉਹ ਐਚ.ਸੀ.ਐਲ. ਟੈਕਨੋਲਜੀ, ਚੇਨੱਈ ਵਿੱਚ ਸਾੱਫਟਵੇਅਰ ਇੰਜੀਨੀਅਰ ਵਜੋਂ ਕੰਮ ਕਰ ਰਹੀ ਸੀ ਅਤੇ ਹੁਣ ਤੀਰੁਵਨੰਤਪੁਰਮ ਵਿੱਚ ਰਹਿੰਦੀ ਹੈ। ਉਹ ਚੇਨਈ ਅਤੇ ਤੀਰੁਵਨੰਤਪੁਰਮ ਵਿੱਚ ਡਾਂਸ ਸਕੂਲ, ਥਾਕਾਦਿਮੀ ਵੀ ਚਲਾ ਰਹੀ ਹੈ।

16 ਅਕਤੂਬਰ 2015 ਨੂੰ ਉਸਨੇ ਫਿਨਲੈਂਡ ਦੇ ਹੇਲਸਿੰਕੀ ਵਿਖੇ ਮਨੋਰੰਜਨ, ਮੀਡੀਆ ਅਤੇ ਕੌਮ ਸ਼੍ਰੇਣੀ ਲਈ ਗੋਲਡਨ ਵੂਮੈਨ ਅਵਾਰਡ 2015 ਹਾਸਿਲ ਕੀਤਾ।

ਉਸਨੇ ਸਾਲ 2012 ਅਤੇ 2013 ਵਿੱਚ ਮੋਹਿਨੀਅੱਟਮ ਅਤੇ ਕੁਚੀਪੁੜੀ ਦੀਆਂ ਮਸ਼ਹੂਰ ਸੂਰੀਆ ਮੇਲੇ ਵਿੱਚ ਪੇਸ਼ਕਾਰੀ ਦਿੱਤੀ ਹੈ। ਗਾਇਤਰੀ ਸੁੂਰੀਆ ਪ੍ਰੋਡਕਸ਼ਨ 'ਗੰਧਰਾਮ' ਦਾ ਵੀ ਹਿੱਸਾ ਸੀ।

ਗਾਇਤਰੀ ਦੀ ਨਾਚ ਪੇਸ਼ਕਾਰੀ 'ਭਾਵਵਾਸਮਿੱਥ' (ਨਾਚ, ਸੰਗੀਤ, ਰੋਸ਼ਨੀ ਅਤੇ ਆਵਾਜ਼ ਦਾ ਸਹਿਯੋਗੀ), 'ਆਡੀਪਾਰਸਕਥੀ' ਆਦਿ ਮਲਟੀਮੀਡੀਆ ਡਾਂਸ ਪ੍ਰੋਡਕਸ਼ਨ ਹਨ।

 ਸਿੱਖਿਆ 
ਗਾਇਤਰੀ ਨੇ ਆਪਣੀ ਸਕੂਲੀ ਪੜ੍ਹਾਈ ਹੋਲੀ ਐਂਜਲਜ਼ ਕਾਨਵੈਂਟ, ਤੀਰੁਵਨੰਤਪੁਰਮ ਵਿੱਚ ਪੂਰੀ ਕੀਤੀ ਅਤੇ ਮਾਰ ਬੇਸਲਿਓਸ ਕਾਲਜ, ਤੀਰੁਵਨੰਤਪੁਰਮ ਤੋਂ ਬੈਚਲਰ ਆਫ਼ ਟੈਕਨਾਲੋਜੀ ਵਿੱਚ ਗ੍ਰੈਜੂਏਟ ਕੀਤੀ। ਉਸਨੇ ਫਲੋਰਿਡਾ ਯੂਨੀਵਰਸਿਟੀ ਤੋਂ ''ਹੀਲਿੰਗ ਵਿਦ ਦ ਆਰਟਸ'' ਕੋਰਸ ਕੀਤਾ। ਗਾਇਤਰੀ ਨੇ ਡਾਂਸ ਵਿੱਚ ਮਾਸਟਰ ਕੀਤੀ ਅਤੇ ਹੁਣ ਡਿਜੀਟਲ ਮੀਡੀਆ ਪ੍ਰੋਡਕਸ਼ਨ ਵਿੱਚ ਆਪਣਾ ਡਿਪਲੋਮਾ ਕਰ ਰਹੀ ਹੈ।

 ਅਵਾਰਡ 

 ਮੰਨੋਰੰਜਨ ਸ਼੍ਰੇਣੀ ਵਿੱਚ ਮੀਡੀਆ ਅਤੇ ਕਾਮ ਲਈ ਗੋਲਡਨ ਵੂਮੈਨ ਅਵਾਰਡ 2015 ਹਾਸਿਲ ਕੀਤਾ। 
 2008 ਵਿੱਚ ਏਸ਼ੀਅਨੈੱਟ ਦੀ ਵੋਡਾਫੋਨ ਥਾਕਾਦਿਮੀ ਦੀ ਜੇਤੂ ਰਹੀ। 
 2007 ਵਿੱਚ ਡੀ.ਐਚ.ਓ.ਐਮ. ਪ੍ਰੋ ਵਿੱਚ ਪਹਿਲਾ ਇਨਾਮ ਹਾਸਿਲ ਕੀਤਾ। 
 ਉਸਨੇ ਰਾਜ ਅਤੇ ਯੂਨੀਵਰਸਿਟੀ ਪੱਧਰ ਦੇ ਯੁਵਕ ਮੇਲਿਆਂ ਵਿੱਚ ਹੋਰ ਵੀ ਬਹੁਤ ਸਾਰੇ ਖਿਤਾਬ ਹਾਸਿਲ ਕੀਤੇ ਹਨ।

 ਹਵਾਲੇ 

 ਠਾਕਾਧਿਮੀ ਨੂੰ ਜਿੱਤਣ ਤੋਂ ਬਾਅਦ ਹਿੰਦੂ ਨਿਊਜ਼ ਵਿਚ  
 ਸੰਪੂਰਨਤਾ ਦੇ ਗੁਣ ਦ ਹਿੰਦੂ ਨਿਊਜ਼

ਸ਼੍ਰੇਣੀ:21ਵੀਂ ਸਦੀ ਦੀਆਂ ਭਾਰਤੀ ਅਭਿਨੇਤਰੀਆਂ
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਭਾਰਤੀ ਡਾਂਸਰ
ਸ਼੍ਰੇਣੀ:ਨਾਚ ਵਿੱਚ ਭਾਰਤੀ ਔਰਤਾਂ ਦੀ ਸੂਚੀ